b'\n_START_ARTICLE_\nDeliu Petroiu\n_START_SECTION_\nVia\xc8\x9ba \xc8\x99i opera\n_START_PARAGRAPH_\nS-a n\xc4\x83scut la N\xc4\x83dlac \xc3\xaentr-o familie a unui meseria\xc8\x99 cu mai mul\xc8\x9bi copii. Se mut\xc4\x83 apoi la Arad unde urmeaz\xc4\x83 \xc8\x99i termin\xc4\x83 liceul Moise Nicoar\xc4\x83, \xc8\x99i profit\xc4\x83 de biblioteca unchiului s\xc4\x83u Aron (cu studii \xc3\xaen str\xc4\x83in\xc4\x83tate, \xc3\xaencununate cu un doctorat), citind din reviste \xc8\x99i c\xc4\x83r\xc8\x9bi bine alese. Urmeaz\xc4\x83 \xc3\xaencep\xc3\xa2nd cu anul 1941 la universitatea clujean\xc4\x83, atunci cu sediul la Sibiu, ca urmare a dictatului de la Viena, cursuri universitare la Facultatea de Litere \xc8\x99i Filosofie pe care le absolv\xc4\x83 \xc3\xaen 1945, iar un an mai t\xc3\xa2rziu va sus\xc8\x9bine licen\xc8\x9ba. A avut profesor printre al\xc8\x9bii pe Lucian Blaga, Coriolan Petranu, Liviu Rusu, Henri Jacquier, Constantin Daicoviciu, D.D. Ro\xc8\x99ca, Nicolae M\xc4\x83rgineanu, Dimitrie Popovici. Face parte din ceea ce s-a numit Cercul Literar de la Sibiu al\xc4\x83turi de Radu Stanca, Ion Negoi\xc8\x9bescu, I.D. S\xc3\xaerbu, Nicolae Balot\xc4\x83, Ovidiu Cotru\xc8\x99, Radu Enescu, Eta Boeriu, \xc8\x98tefan Augustin Doina\xc8\x99 \xc8\x99i al\xc8\x9bii. Colaboreaz\xc4\x83 la revistele studen\xc8\x9be\xc8\x99ti ale Sibiului, joac\xc4\x83 tot atunci \xc3\xaen piese de teatru. Dup\xc4\x83 terminarea facult\xc4\x83\xc8\x9bii locuie\xc8\x99te la Arad \xc8\x99i p\xc3\xa2n\xc4\x83 \xc3\xaen 1959 este profesor pe la vreo trei licee \xc8\x99i tot at\xc3\xa2tea \xc8\x99coli gimnaziale, fiind \xc8\x99i \xc8\x99omer dup\xc4\x83 efectuarea stagiului militar \xc3\xaen 1959. \xc3\x8en acela\xc8\x99i an este chemat la Timi\xc8\x99oara la Institutul pedagogic de Gheorghe Toh\xc4\x83neanu \xc8\x99i Eugen Todoran, pred\xc3\xa2nd diferite discipline p\xc3\xa2n\xc4\x83 la \xc3\xaencadrarea lor cu profesori titulari (lingvistic\xc4\x83 general\xc4\x83, limba rom\xc3\xa2n\xc4\x83 contemporan\xc4\x83, ...). El va preda mai t\xc3\xa2rziu, c\xc3\xa2nd institutul se va transforma \xc3\xaen universitate, p\xc3\xa2n\xc4\x83 \xc3\xaen anul 1995 Istoria artelor \xc8\x99i Estetic\xc4\x83 la diferite faculta\xc8\x9bi din cadrul acesteia. A coordonat teze de doctorat \xc3\xaen estetic\xc4\x83, de\xc8\x99i din cauza originii sociale \xc8\x99i a standardelor politice nu a putut s\xc4\x83 \xc3\xae\xc8\x99i sus\xc8\x9bin\xc4\x83 teza, urm\xc3\xa2nd doar primul an, 1946-1947. Cunosc\xc4\x83tor al limbilor francez\xc4\x83, german\xc4\x83 \xc8\x99i italian\xc4\x83 \xc8\x99i ar\xc4\x83dean fiind, evident \xc8\x99i maghiar\xc4\x83._NEWLINE_A fost c\xc4\x83s\xc4\x83torit cu Ana Petroiu \xc8\x99i au avut o fiic\xc4\x83, Delia stabilit\xc4\x83 demult \xc3\xaen Italia._NEWLINE_A prezentat \xc3\xaencep\xc3\xaend cu anul 1964 sute de vernisaje, la arti\xc8\x99ti profesioni\xc8\x99ti \xc8\x99i amatori, tineri \xc8\x99i v\xc3\xa2rstnici \xc8\x99i a sus\xc8\x9binut conferin\xc8\x9be la Radio Timi\xc8\x99oara pe teme artistice. Este prezent \xc3\xaen volume colective cu texte din domeniul s\xc4\x83u de activitate, a scris prefe\xc8\x9be. A condus Comisia de etnologie a filialei timi\xc8\x99orene a Academiei Rom\xc3\xa2ne._NEWLINE_\xc3\x8en anul 2006 prin grija prietenilor s\xc4\x83i mai tineri, la Editura Universit\xc4\x83\xc8\x9bii de Vest i-au ap\xc4\x83rut dou\xc4\x83 c\xc4\x83r\xc8\x9bi, Versuri de pahar \xc8\x99i Cartea prietenilor mei._NEWLINE_A fost declarat Cet\xc4\x83\xc8\x9bean de onoare al Timi\xc8\x99oarei la 17 septembrie 2002,'